Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Me näeme Jumala Sõnas ikka ja jälle, kui oluline on Iisrael ja juudid
Jumala prohvetlike eesmärkide täitumisel.
Pean prohvetlike eesmärkide all silmas Jumalariigi rajamist.
Alustame täna Ilmutuse raamatu 12. peatükiga.
Nii see kui järgnevad peatükid on kui poolel teel olemise ülevaade,
kus minnakse tagasi ja vaadatakse asjadele teise nurga alt.
Neile asjadele, mida oleme juba arutanud ja õppinud.
Seda selleks, et mõistaksime neid
korralikumal, sügavamal ja selgemal moel,
et olla kindlad selles, mida Jumal saab lõpuaegadel tegema
Oleme siiani näinud,
et nõnda nagu Iisrael mängis olulist rolli
Jeesuse esimese tuleku puhul,
nõnda saab Iisrael mängima väga olulist rolli
ka Jeesuse tagasituleku ajal.
Nüüd aga avage palun Ilmutuse raamatu 12:1.
Me näeme läbi kogu Ilmutuse raamatu erinevaid sümboleid ja märke,
et meil oleks ilmutuslikku arusaamist
sellest, mida Jumal hakkab tegema.
Ilmutuse 12:1:
"Suur tunnustäht sai nähtavaks taevas:
naine, riietatud päikesesse, ning kuu tema jalge all,
ning pärg kaheteistkümnest tähest tema peas."
See salm sarnaneb paljuski
1 Moosese raamatus mainitud Joosepiga.
Me teame, et Joosep on kui võrdpilt Jeesusest
ja paljud asjad, mis toimusid tema elus,
annavad meile arusaamist Jeesuse isikust ja tegevusest.
Me teame, et Joosep nägi kaks unenägu,
millest teine on seotud siinse kirjakohaga.
Kui Joosep rääkis päikesest, kuust ja tähtedest,
siis ta viitas Jaakobile ja Iisraeli suguharudele.
Nii näeme me ka Ilmutuse 12:1 rõhuasetust Iisraeli rahvale.
Nagu öeldud -
Iisrael mängib olulist rolli Jumala lõpuaja plaanides,
et tuua esile oma kuningriik.
See naine siin, kes tähendab Iisraeli, on riietatud päikesesse,
kuu on tema jalge all
ja kroon tema peas viitab sellele, et Iisrael saab valitsema lõpuaegadel,
olles Jumalariigi võtmeteguriks.
Need 12 tähte ta kroonil viitavad aga Iisraeli 12-suguharule.
Vaatame siit edasi järgnevaid salme - Ilmutuse 12:2-3:
"Ja ta oli lapseootel
ning kisendas tuhudes ja piinles sünnitusvaludes.
Taevas sai nähtavaks teine tunnustäht,
ennäe: suur tulipunane lohe,
kellel oli seitse pead ja kümme sarve
ning ta peadel seitse peaehet."
See teine kujund, lohe, on sümbol ühest impeeriumist.
Näeme peagi, et selle lohe ja saatana vahel on kindel seos.
Need lohe seitse pead viitavad seitsmele konkreetsele impeeriumile,
kellel kõigil on midagi ühist.
Mis see on?
Nad kõik täidavad saatana eesmärke.
Ühtlasi näeme, et neil on kümme sarve.
Näeme peagi, Ilmutuse 17. ptk.'s,
et need kümme sarve tähistavad kümmet kuningat.
Kuid lohe iga seitsme pea peal oli kroon.
Miks see oluline on?
Kroon on võrdeline kuningriigiga.
Nii et me näeme siis, et see naine - Iisrael -,
toob ilmale kellegi, kelleks on Jeesus.
Me näeme siin taaskord ühendust Iisraeli ja Jeesuse vahel.
Ühtlasi näeme, kuidas saatan seisab vastu Jeesuse isikule ja tööle
ja sellele, mida Jumal on tõotanud.
Ilmutuse 12:4 ütleb selle lohe kohta:
"Ta saba pühkis ära kolmandiku taevatähti"
Need tähed siin viitavad inglitele,
kellest 1/3 otsustas mässata Jumala vastu
ja mitte olla ustavad oma kutsumisele.
Nad liitusid lohega,
kelle kohta peagi näeme, et see on saatan ise.
Nii et see konflikt Iisraeli, Jumala eesmärkide ja saatana vahel
kannab endas ka mõjukaid vaimulikke viiteid.
Viiteid, mis tulevad lõpuaegadel väga võimsalt esile.
Loeme edasi nende inglite kohta (Ilm.12:4):
"...ning viskas need maa peale.
Ja lohe seisatas naise ees, kes oli sünnitamas,
et niipea kui ta on sünnitanud, süüa ära ta laps.
Ja naine tõi ilmale poeglapse"
Termin "poeglaps" on väga tähendusrikas.
See on väga sarnane, mida näeme 1 Saamueli 1. peatükis.
Seal on üks naine Hanna,
kelle nimi tähendab "arm" või ka "Jumala arm".
Ta palvetas väga, et ta saaks endale poja
ja me teame, et Jumal õnnistas teda Saamueliga.
Tahan, et näeksite, et see Saamuel, kes sündis,
on kui kuvand Jeesusest.
Kuidas nii?
Rabide väidete kohaselt
pidi Saamuel tooma juutide sekka vaimulikku uuenemist.
Kuid juudid hülgasid ta juhtimise.
Nõnda näeme me ka,
et see poeglaps, Jeesus, kellest Ilmutuse 12:5 kirjutab,
hüljatakse samuti.
See aga toob juutide osas kaasa tohutu pettumuse.
Nii nagu see oli ka suur pettumus, kui juudid ei kuuletunud Jumalale.
See tõi sadadeks aastateks kaasa selle,
et juutidel pole olnud oma templit, nad on pidanud elama pagenduses
ja Jumala asjad pole saanud sündida
Tema valitute ja võitute ehk juutide ja Iisraeli kaudu.
Me näeme Ilmutuse 12:5, et naine tõi ilmale poeglapse
"kes karjasena hoiab raudsauaga kõiki paganaid."
See siin annab väga selgelt mõista,
et see poeglaps, kes hakkab valitsema rahvaste üle,
on kohe kindlasti Jeesus.
Kui see aga ei veena teid piisavalt, siis vaadake edasi:
"See laps haarati Jumala ja ta trooni juurde."
Oleme juba varem näinud,
kui olulist rolli täidab troon Ilmutuse raamatus.
Seega, siin öeldakse, et see laps, kelleks on Jeesus,
saab valitsema Jumala troonilt ja kõik on koondatud ühte kohta.
Ühtlasi aga näeme taaskord,
kuidas saatan on Jumala plaanide ja eesmärkide vastu.
Vaatame edasi Ilmutuse 12:6.
Kuna lohe katse hävitada see laps polnud edukas,
siis vaatame salmis 6, mida ta teeb:
"Ja naine põgenes kõrbe (selle lohe tagakiusu eest),
kus tal oli ase, mille Jumal oli valmistanud"
Siin liigutakse Jeesuse esimese tuleku juurest,
millest esimesed salmid rääkisid,
lõpuaegade juurde.
Kuidas me saame kindlad olla, et siin just sellest räägitakse?
Salm 6 ütleb, et see naine põgenes kõrbe.
Prohvetlikult rääkides see on see, mida Iisraeli rahvas lõpuaegadel teeb.
Kuid me näeme ka, et juudid jäävad sinna 1260-päevaks.
Siin on üks vihje.
Tahan, et mõistaksite, et Püha Vaim oli see,
kes inspireeris Johannest läbi kogu Ilmutuse raamatu,
et kasutada otseseid tehnikaid ja vahendeid,
et lugeja neist aru saaks
ja omaks paremat arusaamist, mida Jumal selles raamatus ilmutab.
Nii näeme ka, kuidas number 1260 tõuseb Piiblis mitmeid kordi esile,
olles alati seotud Taanieli 70. nädala teise poolega.
Nii on meil oluline mõista,
et kuigi Ilmutuse 12 esimene osa puudutab Jeesuse sündi
ja saatana plaani hävitada Jeesus, mis kukkus läbi,
siis me näeme Ilmutuse 12:6 üht pööret,
mis ei puuduta Jeesuse esimest, aga Tema teist tulemist
ja sündmusi, mis sellele eelnevad.
Jeremija nimetab Taanieli 70. nädala teist poolt
Jaakobi hädaajaks.
Nii et Iisrael saab kogema tagakiusu.
Kelle poolt? Erinevate rahvaste.
Kuid selle tagakiusu tõeline rõhuasetus ja allikas
on saatanlik.
Jumal aga tegutseb Iisraeli pääste nimel,
kuna Iisrael mängib võtmerolli Jumalariigi rajamises.
Me räägime sellest seni,
kuni juudid on ettevalmistatud ja valmis Jeesust vastu võtma.
Ilmutuse 12:6 ütleb, et juudid põgenevad kõrbe
ja jäävad sinna 1260 päevaks.
Ilmutuse 12:7 annab meile millestki aimu.
Kuigi kõik see, mida siiani oleme vaadanud,
annab aimu, et juudid saavad kogema füüsilist tagakiusu -
a'la põgenevad oma maalt kõrbe,
siis samas käib ka üks vaimne lahing.
Kuidas nii?
Vaatame Ilmutuse 12:7:
"Ja taevas tõusis sõda:
Miikael ja tema inglid hakkasid sõdima lohega,
ning lohe sõdis ja tema inglid.
Lohe ei saanud võimust, ja enam ei leidunud neile aset taevas."
Mida see tähendab?
Kahte asja.
See, et taevas käis sõda, aga lohe oma inglitega polnud edukas
viitab Jumala ja Tema rahva võidule.
Miks ma nii ütlen?
Vaatame, Ilmutuse 12:8-10:
"Lohe ei saanud võimust, ja enam ei leidunud neile aset taevas.
Suur lohe heideti välja,
see muistne madu, keda hüütakse Kuradiks ja Saatanaks,
kes eksitab kogu ilmamaad -
ta heideti maa peale ja tema inglid heideti koos temaga."
See saatana ja ta inglite taevast välja viskamine viitab võidule.
Kuidas nii?
Vaatame Ilmutuse 12:10:
"Ja ma kuulsin suurt häält taevast hüüdvat:
Nüüd on käes pääste ja vägi ning meie Jumala kuningriik
ning tema Kristuse meelevald,
sest välja on heidetud meie vendade süüdistaja,
kes süüdistab neid Jumala ees päeval ja ööl."
Me näeme taaskord, kuidas siin mainitakse päästet.
Mille kaudu see pääste aga tuleb?
Ilmutuse 12:11:
"Nemad on ta ära võitnud Talle vere läbi"
Peatume siin hetkeks, et rõhutada Talle vere tähtsust.
Oleme varasemates saadetes rääkinud,
et see Tall siin viitab paasatallele.
Nii toob see mängu paasapühad, mis omakorda on sümbol lunastusest.
Ainus viis, kuidas saame osa võidust saatana ja deemonlike inglite üle,
on läbi Talle vere lunastuse.
Kuid vaadake, mida see lunastus endast kujutab.
Ilmutuse 12:11:
"Nemad on ta ära võitnud Talle vere läbi
ning oma tunnistuse sõna läbi"
Tahan, et mõistaksite,
et tunnistus on väga oluline osa päästekogemusest.
Samas me tunnistus pole see, mis meid päästaks.
Me enda poolt pole päästekogemusele midagi anda.
Kuid olles päästetud Jumala armust,
omab see pääste me elu üle oma mõju
ja me oleme varustatud väega, et omada tunnistust selle kohta.
Nii saame ka elama võidus ja peegeldama Jumala au,
mis kõik on osa sellest võidukast kogemusest,
mida Jumala rahvas läbi lunastuse kogeb.
Nii et siin mainitakse siis lunastust läbi Talle vere
ja usklike tunnistust.
Samas peegeldab 11. salmi lõpp nende suhtumist:
"...ega ole oma elu armastanud surmani."
See tähendab seda, et rõhuasetus polnud nende peal;
nende mõtted ei koondunud selle maise ilmaelu ümber.
See salm ütleb meile hoopis seda,
et nende lootus ja kindlus oli tõotusel eelolevate aegade kohta.
Eelolevad ajad aga viitavad Piiblis alati Jumalariigile.
Seega, mida siit õppida, on see,
et need inimesed olid häälestunud Jumalariigile.
Nende lootus, elu suund ja kirg oli kõik seotud Jumalariigi rajamisega
ja nende elu ning käitumine andis sellest ka tunnistust.
Ilmutuse 12:12:
"Seepärast rõõmustage, taevad, ning teie, kes neis viibite!"
Oleme sellest juba rääkinud
ja näeme seda ka eesootavates peatükkides,
kuidas siin on rõhuasetus kahel liigil inimestel,
mis on seotud sellega, kus on nende süda.
Sellega, kas nad on taeva või maa kodanikud.
Oleme rääkinud ka sellest,
et sel pole mingit pistmist nende füüsilise asukohaga.
Küsimus on selles, kus on nende süda.
On nad taevameelsed inimesed, kes elavad Jumalariigi tõdede järgi
või on nad haaratud maistest asjadest ja oma kirest,
mida samuti nende elu peegeldab.
Ilmutuse 12:12:
"Seepärast rõõmustage, taevad, ning teie, kes neis viibite!
Häda maale ja merele"
See on esimene kord,
kus sarnases väljendis mainitakse ka merd.
Miks?
Oleme juba rääkinud,
et Piibel on ühtpidi inspireeritud Püha Vaimu poolt,
aga on teisalt ka sõnasõnaliselt võetav.
Seetõttu ka, kui mõnele mõttele, mida on mitmeid kordi kasutatud,
lisatakse mõni täiendav sõna või sõnad,
siis seda selleks, et õpetada meile midagi uut.
Nii näeme ka Ilmutuse 13. ja 14. peatükis
rõhuasetust merele.
Mida meri sümboliseerib?
Prohvetlikust vaatenurgast ja piibliõpetlastest lähtuvalt
mainitakse merd sageli kui mäsleva ja lainetava merena,
mis lihtsamalt öeldes viitab ebastabiilsusele.
Seega, mida Jumala Sõna püüab meile öelda, on:
inimesed, kes keskenduvad endale ja kelle süda on enda küljes kinni;
kes pühenduvad sellele maailmale ja mitte Jumalariigile,
siis need inimesed viibivad väga ebastabiilses seisus.
Neil pole jõudu, tarkust ja arusaamist elada ja käituda selliselt
et see tooks nende elus esile võidu.
Nii et "Häda neile!" nagu siin öeldakse.
"Häda maale ja merele, sest kurat on tulnud alla teie juurde;
ta on suures raevus, teades, et tal on aega üürikeseks.”
Kõik, millest oleme täna rääkinud
alates ajast, mil naine ehk juudid põgenevad kõrbe,
on seotud lõpuaegadega;
sündmustega, mis sünnivad Taanieli 70. nädala teises pooles.
Vaatame edasi 13. salmi:
"Kui lohe nägi, et ta oli heidetud maa peale,
siis ta kiusas taga naist"
Seda mainitakse esimest korda siis, kui see naine kõrbe põgenes
ja nüüd me näeme seda uuesti.
Küsimus, mida endalt küsida, on järgmine...
Tänapäeva evangeelsetes kogudustes on palju krislasti,
kes usuvad ekslikult, et Jumal on oma käed Iisraelist puhtaks pesnud
ja et Iisrael ja juudid pole enam osa Jumala eesmärkidest ja plaanidest;
et juudid on oma mässumeelsuse tõttu asendatud
ja Jumal ütleb neile tulevikus ei.
Kuid see pole üldse piibellik.
Me näeme, kuidas saatan ründab juute,
sest saatan tunneb Piiblit.
Ta ei kuuletu sellele, aga selle tõed mõjutavad teda
ja ta mässab nende vastu.
Saatan mõistab prohvetlikult,
milliseks võtmeteguriks juudid Jumalariigi rajamisel on.
Seega mida ta teeb?
Kuna ta ei suutnud hävitada Jeesust peale tolle esmast tulekut maa peale
ja peale ristitööd,
siis saatan teab, et kui juudid ei saa Jumala ees õigeks,
ei tule ka Jeesus tagasi
ja ühtlasi ei täitu ka Jumala eesmärgid ja plaanid.
Nii kiusabki saatan juute taga.
Vaatame 13. salmi teist osa:
"...siis ta kiusas taga naist, kes oli toonud ilmale poeglapse"
ehk teisisõnu juudid, Iisraeli.
Kuid siin on veel midagi.
On ülimalt oluline mõista,
et Jumal otsustas oma ettenägelikkuses,
et Tema poolt läkitatud Lunastaja - Tema igavene ainusündinud Poeg,
tuleb taevast siia maailma läbi Iisraeli.
Ilmutuse 12:13-14:
"...siis ta kiusas taga naist, kes oli toonud ilmale poeglapse.
Aga naisele anti kaks suure kotka tiiba,
et ta lendaks kõrbesse paika, kus teda toidetakse"
Kui kaua?
Heebrea keeles, milles tsiteeritakse Taanieli raamatut,
on öeldud: "Ajaks, aegadeks ja pooleks ajaks."
Mis see kokku teeb?
Aeg = üks aasta, ajad = 2 aastat ja pool aega = 6 kuud.
Ehk jutt käib 3,5 aastast.
On ülioluline mõista,
et Johannes kasutab siin sama terminoloogiat,
mida Taaniel kasutas.
Seda selleks, et mõistaksime aega, millest see kirjakoht siin räägib.
Need on need viimased 3,5 aastat Taanieli 70. nädalast.
See mõte aga, et Iisraelile antakse kaks suurt kotkatiiba,
siis vaadates 2 Moosese 19, kasutatakse seal sama terminoloogiat.
Millises kontekstis?
Väga lihtne. Egiptusest väljumise kontekstis,
millele järgnes lunastus.
Seda terminoloogiat kasutatakse seoses Iisraeli- ja juutidega,
püüdes öelda, et juudid saavad kogema lunastust.
Mille kaudu see tuleb?
See saab tulla vaid ühe asja kaudu - Jeesuse ja Tema valatud vere kaudu.
Sest nagu Ilmutuse 11:12 öeldud -
nad on saatana ja ta plaanid võitnud ära Talle vere läbi.
Vaatame Ilmutuse 12:15-16:
"Ja madu purskas oma suust naisele järele vett otsekui jõe,
et teda jõevooluga ära uhtuda.
Maa aitas naist, avades oma suu
ning neelates ära jõe, mille lohe purskas välja oma suust."
Mis oli siin võtmeteguriks,
mis hoidis juute saatana rünnaku eest?
Maa.
See "maa", millest siin räägitakse, ei tähenda maad üleüldises mõttes,
vaid see tähendab Iisraeli kui maad.
Nii et kui juudid tahavad olla hoitud siin maailmas,
isegi, et me teame, et antisemitism on pidevalt kasvamas,
siis parim, targem ja kõige kuulekam koht, kus olla,
on Iisraeli maal.
Sest seal turvab Jumal neid kõige üleloomulikumal moel.
On üks käputäis juute, kes pääseb ja saab ette valmistatud
ja kel võib olla võimalus näha tagasi tulevat Jeesust.
Et nad mõistaks, kes Ta on ja mida Ta on teinud
ja võtaks Ta usus vastu.
See on vajalik selle viimase tõe ja peatüki jaoks,
et see võiks täituda lõpuaegadel;
et juudid hüüaks appi Issanda nime
ja saaks päästetud, uskudes Jeesuse lõplikusse töösse.
Me tänane aeg on läbi,
aga me jätkame järgmine kord Ilmutuse raamatu 13. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas